สวัสดีค่ะ จะมาเรียนปรึกษาคุณ คือมีผื่นคันที่หัวนม เป็นๆ หายๆ มาหลายปีแล้ว ช่วงที่เป็นหนักจะคันมาก ผิวรอบหัวนมคันเป็นผื่น มีตุ่มนูน บางทีขนาดมีน้ำเหลืองรอบๆ ผื่น ช่วงที่สงบผิวบริเวณนั้นจะไม่คัน หรือคันเล็กน้อย แต่ตรงปานนมจะเหมือนผิวหนังหนาขึ้นสีคล้ำๆ ปกติไม่ได้ทายา แต่ทาด้วยมอยเจอไรเซอร์ประเภท AI Cream หรือ Aveeno Soothing Relief ที่ไม่มีน้ำหอม ปกติคือจะเป็นคนที่แพ้ง่าย คันง่ายระคายเคืองง่าย ตามหน้าหรือตัวค่ะ หรือมีพวกผื่นลมพิษ แพ้ฝุ่น แพ้ขนแมว อยากเรียนขอคำปรึกษาค่ะว่ามันคืออะไรคะ ใช้ผื่นภูมิแพ้ผิวหนังหรือเปล่า ควรใช้ยาอะไรทา ขอบมากค่ะคุณ
สวัสดีค่ะ อาการผื่นคันที่หัวนมเป็นๆหายๆดังกล่าวมานั้นอาจจะเกิดจา ผื่นภูมิแพ้ผิวหนังที่มีโอกาสเป็นไปได้มาก หากเป็นๆหายๆ มีอาการคันเป็นหลัก พอหายแล้วมีรอยคล้ำตามหลังการอักเสบร่วมด้วย สาเหตุอื่นๆเช่น ผื่นภูมิแพ้จากการแพ้สารสัมผัสที่แพ้ เช่นแพ้น้ำหอมหรือสารกันเสียในผลิตภัณฑ์ที่ใช้บริเวณหัวนม ผื่นระคายเคืองจากความร้อนหรือความอับชื้น การติดเชื้อราหรือเชื้อแบคทีเรียที่ผิวหนัง ผื่นจากการอักเสบของท่อน้ำนมแล้วลามมาที่หัวนม เป็นต้นเบื้องต้นใช้น้ำเปล่าสะอาดล้างภายนอกเบาๆ ใช้ครีมบำรุงทาให้ความชุ่มชื้น ควรเน้นเป็นประเภทที่เหมาะสำหรับคนแพ้ง่าย หรือคนที่มีภูมิแพ้ผิวหหนังอยู่เดิม ดังที่กล่าวมา ถ้าใช้แล้วไม่ได้ทำให้ผื่นเป็นมากขึ้น สามารถใช้ต่อไปได้ หลีกเลี่ยงสิ่งที่แพ้ โดยเฉพาะพวกไรฝุ่น ควรเปลี่ยนและซักผ้าปูที่นอนเป็นประจำทุกสัปดาห์ ไม่เอาสัตว์เลี้ยงเข้าไปในห้องนอน เป็นต้นหากอาการยังไม่ดีขึ้น มีผื่นเป็นมาก มีน้ำเหลืองหรือเลือดไหลจากตุ่ม เจ็บและแสบเยอะ ควรไปพบแพทย์เพื่อตรวจดูว่ามีการติดเชื้อที่ผิวหนังร่วมด้วย หรืออักเสบรุนแรงจนต้องได้ยาแก้อักเสบ/ยาฆ่าเชื้อทาร่วมด้วยหรือไม่